Vladimir Antipov

Vladimir Borisovitš Antipov (; s. 14. tammikuuta 1978 Apatity, Venäjän SFNT, Neuvostoliitto) on venäläinen entinen jääkiekkoilija. Hän pelasi urallaan KHL:ssä 285 runkosarjaottelua tehopistein 64+84=148 ja keräten 131 jäähyminuuttia sekä 72 playoff-ottelua tehopistein 18+12=30 ja keräten 37 jäähyminuuttia. Antipin pelasi myös KHL:ää edeltäneessä Venäjän superliigassa yhteensä 487 runkosarjaottelua tehopistein 129+140=269 ja keräten 462 jäähyminuuttia sekä 61 playoff-ottelua tehopistein 15+15=30 ja keräten 52 jäähyminuuttia. Hän pelasi urallaan myös kahtena kautena Pohjois-Amerikassa.

Ura
Seuraura
Antipov aloitti miesten pelinsä Torpedo Jaroslavlin kakkosjoukkueessa Venäjän toiseksi korkeimmalla sarjatasolla Vysšaja Ligassa kaudella 1995–1996. Toronto Maple Leafs varasi hänet neljännellä kierroksella 103. pelaajana NHL:n varaustilaisuudessa 1996. Kaudella 1996–1997 Antipov nousi Torpedo Superliiga-joukkueeseen, jossa hän teki 27 runkosarjaottelussa tehot 6+4=10. Kaudeksi 1999–2000 Antipov siirtyi Pohjois-Amerikkan Maple Leafsin organisaatioon. Hän pelasi kauden aikana sekä ECHL-joukkue South Carolina Stingraysissa, AHL-joukkue St. John's Maple Leafsissa että IHL-joukkue Long Beach Ice Dogsissa. Kaudella 2000–2001 Antipov ehti pelata St. John'sissa yhdeksän ottelua, kunnes hän palasi takaisin Lokomotiv Jaroslavliin (ent. Torpedo Jaroslavl).

Kauden 2001–2002 päätteeksi Antipov voitti Jaroslavlissa Venäjän-mestaruuden. Kaudella 2002–2003 hän jakoi joukkueen sisäisen pistepörssin toisen sijan Anton Butin kanssa. Antipovin kausi päättyi taas Venäjän-mestaruuteen. Kaudella 2003–2004 hän oli Jaroslavlin toiseksi paras maalintekijä ja kolmanneksi paras pistemies tehoilla 13+12=25. Antipov edusti joukkuetta kauden aikana myös Spengler Cupissa, jonka tähdistökentälliseen hänet valittiin. Kaudella 2004–2005 Antipov voitti Jaroslavlin sisäisen piste-, maali- ja syöttöpörssin tehoilla 18+22=40, joilla hän jakoi koko Superliigan pistepörssin kahdeksannen sijan TsSKA Moskovaa ja Dinamo Moskovaa edustaneen Aleksandr Frolovin ja TsSKA Moskovan Nikolai Žerdevin kanssa. Kaudella 2005–2006 Antipov jakoi tehoilla 14+17=31 Jaroslavlin sisäisen pistepörssin kolmannen sijan Ivan Tkatšenkon kanssa.

Kaudeksi 2007–2008 Antipov siirtyi Salavat Julajev Ufaan, jossa hän teki ammattilaisuransa yhden kauden piste-ennätyksen tehoilla 21+23=44. Antipov voitti Ufan sisäisen piste- ja maalipörssin tehoilla 21+23=44. Hän jakoi koko Superliigan maalipörssin seitsemännen sijan kolmen muun pelaajan kanssa. Antipov voitti myös Ufan sisäisen tehotilaston lukemalla +16. Hän voitti kauden päätteeksi Venäjän-mestaruuden. Antipov edusti Ufaa kauden aikana myös Spengler Cupissa, jonka finaalin joukkue kuitenkin hävisi Kanadan maajoukkueelle lukemin 2-1. Kaudella 2008–2009 Ufa jatkoi pelejään Superliigan korvanneessa KHL:ssä. Antipov edusti joukkuetta kauden aikana myös Mestarien liigassa. Kaudella 2009–2010 hän toimi Ufan kapteenina. Kauden 2010–2011 päätteeksi Antipov voitti Gagarin Cupin.

Antipov siirtyi kaudeksi 2011–2012 kolmivuotisella sopimuksella Traktor Tšeljabinskin riveihin. Hän nousi joukkueen kapteeniksi ja oli kevään 2012 pudotuspeleissä seitsemällä osumallaan Traktorin paras maalintekijä Jevgeni Kuznetsovin kanssa. Kaudella 2012–2013 Antipov eteni joukkueen kanssa aina Gagarin Cup -finaaleihin saakka, mutta mestaruuden vei kuitenkin lopulta Dinamo Moskova otteluvoitoin 4-2. Kaudeksi 2013–2014 hän siirtyi Severstal Tšerepovetsiin, jonka varakapteenina Antipov toimi. Vuoden vaihteessa seura kuitenkin purki Antipovin ja Aleksandr Guskovin sopimukset tehtyään tilaa nuoremmille pelaajille. Antipov ei pelannut enää loppukaudella.

Lokakuussa 2014 Antipov siirtyi Bulgarian pääsarjajoukkue HK TsSKA Sofiaan vahvistaakseen seuraa Continental Cupin toisella kierroksella. Varsin eksoottisen jääkiekkomaan joukkue sai samalla kerralla muita tunnettuja venäläisvahvistuksia; Oleg Kvašan, Dmitri Bykovin, Dmitri Vlasenkovin ja Aleksei Privalovin.

Maajoukkueura

Antipov edusti Venäjää MM-kilpailuissa vuosina 2002, 2003, 2004 ja 2005. Vuoden 2002 turnaus päättyi hopeaan ja vuoden 2005 turnaus pronssiin. Antipov pelasi myös alle 20-vuotiaiden MM-kilpailuissa vuosina 1997 ja 1998 voittaen jälkimmäisestä turnauksesta hopeaa. Hän pelasi myös alle 18-vuotiaiden EM-kilpailuissa vuonna 1996 voittaen kultaa. Antipov jakoi viidellä osumallaan koko turnauksen maalipörssin voiton viiden muun pelaajan kanssa ja valittiin tähdistökentälliseen.

Tilastot
 1995–1996  Torpedo Jaroslavl-2  RUS-2  51  28  19  47  38  -  -  -  -  -        U18-EM  5  5  2  7  0 1996–1997  Torpedo Jaroslavl  RSL  27  6  4  10  22  -  -  -  -  -        JMM  6  1  1  2  0 1997–1998  Torpedo Jaroslavl  RUS-2  4  0  2  2  0  -  -  -  -  -        JMM  7  0  3  3  0   Torpedo Jaroslavl  RSL  41  9  3  12  57  -  -  -  -  - 1998–1999  Torpedo Jaroslavl  RUS-2  4  3  1  4  6  -  -  -  -  -   Torpedo Jaroslavl  RSL  42  7  13  20  30  -  -  -  -  -  1999–2000  South Carolina Stingrays  ECHL  4  0  4  4  2  -  -  -  -  -    St. John's Maple Leafs  AHL  45  6  7  13  14  -  -  -  -  -    Long Beach Ice Dogs  IHL  16  3  3  6  18  -  -  -  -  - 2000–2001  St. John's Maple Leafs  AHL  9  1  1  2  2  -  -  -  -  -   Lokomotiv Jaroslavl  RSL  22  5  4  9  44  -  -  -  -  - 2001–2002  Lokomotiv Jaroslavl  RSL  50  8  12  20  48  9  3  2  5  14        MM  9  1  2  3  2 2002–2003  Lokomotiv Jaroslavl  RSL  50  14  15  29  42  10  4  3  7  6        MM  7  1  3  4  2 2003–2004  Lokomotiv Jaroslavl  RSL  50  13  12  25  32  3  0  0  0  0        MM  6  0  1  1  0 2004–2005  Lokomotiv Jaroslavl  RSL  58  18  22  40  65  7  0  1  1  4        MM  7  0  1  1  2 2005–2006  Lokomotiv Jaroslavl  RSL  44  14  17  31  20  10  2  5  7  10  2006–2007  Salavat Julajev Ufa  RSL  53  21  23  44  32  6  1  1  2  0 2007–2008  Salavat Julajev Ufa  RSL  50  14  15  29  70  16  5  3  8  18 2008–2009  Salavat Julajev Ufa  KHL  49  20  15  35  26  4  1  0  1  0 2009–2010  Salavat Julajev Ufa  KHL  56  11  20  31  45  15  4  3  7  27 2010–2011  Salavat Julajev Ufa  KHL  49  11  14  25  22  18  3  1  4  6  2011–2012  Traktor Tšeljabinsk  KHL  54  10  17  27  14  10  7  1  8  2 2012–2013  Traktor Tšeljabinsk  KHL  43  8  10  18  12  25  3  7  10  2 2013–2014  Severstal Tšerepovets  KHL  34  4  8  12  12  -  -  -  -  - 6 kautta  yhteensä  KHL  285  64  84  148  131  72  18  12  30  37 11 kautta  yhteensä  RSL  487  129  140  269  462  61  15  15  30  52 2 kautta  yhteensä  AHL  54  7  8  15  16  -  -  -  -  -

Lähteet

Viitteet

Luokka:Venäläiset jääkiekkoilijat
Luokka:Toronto Maple Leafsin varaamat pelaajat
Luokka:Vuonna 1978 syntyneet
Luokka:Elävät henkilöt